《自沪州东归》
清代·黎兆勋

岷山远夹双江流，奇秀直到江阳收。岂无扁舟溯江上，凌云载酒思一游。

治平寺中塔铃语，风雨夜合南山头。闭门一月病难出，更有人事催归舟。

思奇好异要有数，天不假汝空强求。吾生去留缘作主，不必水有蛟龙山有虎。

故园得归姑早归，莫恋寒镫卧秋雨。舟人鸣钲呼晓发，汉嘉西望重云结。

空江濛濛鸡一鸣，好在峨眉半轮月。

作者简介：黎兆勋，字伯庸，号檬村，遵义人。诸生，官隋州州判。有《侍雪堂诗》。